อยากรู้ครับว่าจะมีโอกาศสูงไหมครับ ผมสูง 171 พ่อ 167 แม่ 163 อันนี้ข้อมูลเท่าที่ผมจำได้ เสียงผมแตกหนุ่มตอนอายุ 15 ละก็ขนรักแร้พึ่งขึ้นจริงๆตอน 17ย่าง 18 ก่อนหน้านั้นจะเป็นแค่ขนอ่อน หนวดผมขึ้นแล้วแบบพอดีเส้นไม่แข็ง แต่เครายังขนอ่อนอยู่ครับ เพื่อนๆขึ้นกันเห็นชัดนานแล้วผมไม่เคยมีช่วงส่วนสูงพุ่งเยอะเลยครับ สูงขึ้นทีละนิดมาตั่งแต่ ม.2เท่าที่จำได้ครับ
สวัสดีครับ วัยรุ่นทั้งชายหญิงจะมีการเจริญเติบโตที่มีการเปลี่ยนแปลงทั้งด้านส่วนสูงและสรีระร่างกายในช่วงวัยแรกรุ่น หรือ วัยเจริญพันธุ์ ครับ โดยปกติฝ่ายชายมักจะเริ่มเข้าสู่วัยแรกรุ่นในช่วงอายุราว 12 ปี (ซึ่งมักจะเริ่มช้ากว่าผู้หญิงราว 1 ปี) แต่อาจเริ่มช้ากว่านั้นก็ได้ครับ ซึ่งหลังจากเริ่มเข้าวัยแรกรุ่นแล้ว ร่างกายจะมีการสูงแบบต่อเนื่องเป็นเวลาราว 2-5 ปี ในผู้ชายก็จะมีการเปลี่ยนแปลงทางร่างกายอีกหลายอย่าง อาทิเช่น ขนขึ้นตามรักแร้ อัณฑะขยายขนาด เสียงแตก เริ่มมีการหลั่งอสุจิ ฯลฯดังนั้น ในกรณีนี้ ก็มีความเป็นไปได้ว่าอาจจะเข้าวัยแรกรุ่นค่อนข้างช้ากว่าปกติ แต่ก็ยังมีการเติบโตมาได้เรื่อยๆ ครับ หากนับว่าเริ่มเข้าวัยแรกรุ่นตอน 15 ปี ถ้าตอนนี้อายุ 19 ปี ก็คือผ่านมาราว 4 ปี ก็ไม่น่าจะสูงเพิ่มอย่างมีนัยสำคัญแล้ว เพราะส่วนสูงที่พุ่งมักจะเกิดขึ้นภายใน 1-2 ปีแรกของวัยแรกรุ่นครับ ถึงกระนั้น การที่มีส่วนสูงมากกว่าความสูงเฉลี่ยของพ่อแม่ (เฉลี่ย 165 ซม. ในกรณีนี้) ก็ถือว่าปกติและเป็นที่น่าพอใจแล้วครับ ไม่ต้องเป็นกังวลในครับจากนี้ไป แม้ความสูงอาจจะไม่เพิ่มมาก แต่ด้านกล้ามเนื้อจะยังมีโอกาสพัฒนาต่อไปได้อีก จึงขอแนะนำให้ออกกำลังกายสม่ำเสมอ รับประทานอาหารที่มีประโยชน์ และพักผ่อนมากๆครับ